91f3c3b56565a36522f8403cbfb19cae
Hej Bolius


Er ved renovering af væg i børneværelse til gæsteværelse. Væggen er af 10 mm spånplade. 


Mit spørgsmål er af ren sundhedsmæssig karakter. Tænker, at rum med gipsvægge er sundere at opholde sig i?


Skal jeg udskifte det hele med dobbelt gipsplader, eller er det rent sundhedsmæssigt lige så godt at beklæde eksisterende væg med et lag gips?  Eller er det spildt arbejde, fordi spånplader ikke er mere farligt end gips?


Hilsen Peter H


Renovering børneværelse, skal vi skifte spånplader til gipsplader for at få sundt indeklima?
bolius.dk
2021.25
Hej Peter


Brugen af spånplader, og særligt de lidt ældre, har haft lidt udfordringer med afgasninger af formaldehyd og deslige.


Men når nu pladerne har siddet der i mange år (formoder jeg), bør der ikke være mere afgasning fra dem.


I dag stiller man større krav til byggematerialer, og hvor meget de må afgive af formaldehyd til omgivelserne.


Nogle gange kan ældre huse (særligt sommerhuse) blive ved med at lugte lidt gammelt. Det er så ofte lugtene, der er fanget i gamle spånplader i skabe og vægge. Og her er den bedste anbefaling af fjerne dem helt.


Jeg siger ikke, det er nødvendigt at fjerne væggene, men ved at tage de gamle plader ned, opnår du en række fordele.

* Du får mulighed for at kontrollere den bagvedliggende konstruktion, installationer og isolering.
* Du kan vælge at efterisolere en smule (5-100 mm).
* Forbedring af den nuværende dampspærre. (Jeg kan lige se kanten af den, og den er IKKE tæt).Og ja, så slipper formaldehyd bekymringerne.
* 

 Jeg håber, du kan bruge svaret. Og så god arbejdslyst med det.

